
ПРИЕТИ ТЕКСТОВЕ

[bookmark: TextBodyBegin]Европейският парламент,
–	като взе предвид съобщението на Комисията от 7 март 2025 г., озаглавено „Пътна карта за правата на жените“ (COM(2025)0097), и неговото приложение, озаглавено „Декларация за принципите за общество с равенство между половете“;
–	като взе предвид въпроса до Комисията относно Декларацията за принципите за общество с равенство между половете (O-000024/2025 – B10-0009/2025),
–	като взе предвид член 142, параграф 5 и член 136, параграф 2 от своя Правилник за дейността,
–	като взе предвид предложението за резолюция на комисията по правата на жените и равенството между половете,
А.	като има предвид, че равенството между половете е основна ценност на ЕС, а правото на равно третиране е основно право, признато в Договора за Европейския съюз, в Договора за функционирането на Европейския съюз и в Хартата на основните права на Европейския съюз, както и че тази ценност и това право са изключително важни за по-нататъшното развитие на ЕС;
Б.	като има предвид, че Европейският парламент е изцяло ангажиран със забраната на дискриминацията и насърчаването на равенството в законодателството и политиките на ЕС;
В.	като има предвид, че Комисията приканва всички заинтересовани страни, по-специално Европейския парламент и Съвета на Европейския съюз, социалните партньори, участниците от гражданското общество и други съответни организации, в хода на годината да одобрят декларацията относно правата на жените, приложена към нейното съобщение от 7 март 2025 г.;
1.	отново изтъква и потвърждава ангажимента си към правата на жените и равенството между половете;
2.	приветства съобщението на Комисията от 7 март 2025 г. и счита, че то е добра основа за изготвянето на предстоящата стратегия за равенство между половете;
3.	призовава Комисията, когато разработва новата стратегия за равенство между половете за периода след 2025 г., надлежно да вземе предвид позицията на Парламента, която ще бъде изразена в предстоящата му резолюция относно стратегията за равенство между половете до 2025 г.;
4.	подкрепя принципите, включени в декларацията, приложена към съобщението на Комисията от 7 март 2025 г.;
5.	възлага на своя председател да предаде настоящата резолюция на Комисията.

